OpenLLM-France/wikimedia huggingface dataset:
# Alexis Ren

Alexis René Galbach, més coneguda com a Alexis Ren, (Santa Monica, 23 de novembre de 1996) és una model estatunidenca, que s'ha fet molt famosa a les xarxes socials, des de les quals ha fet moltes campanyes per a marques de prestigi. És coneguda per les seves fotos arreu del món i el seu físic.

## Família i infantesa

Va néixer a Santa Mònica i actualment viu a Los Angeles. És d'ascendència croata i alemanya. El seu pare és advocat i la seva mare era nutricionista. Alexis és la tercera més jove de 5 germans. Té 2 germanes grans, una germana menor i un germà petit. Va estudiar a casa en comptes de a l'escola. El dia de la mare de 2013 la mare de Alexis va ser diagnosticada amb l'etapa 4 del càncer rectal. El 8 gener de 2014 la seva mare va morir.

## Carrera

Va començar a fer de model als 13 anys per a Brandy Melville, després de ser descoberta a la seva botiga. Després d'un temps treballant independentment, va signar amb l'agència de models Nous Model Management, als 14 anys. A partir d'aquest moment va començar a protagonitzar campanyes per a marques importants com Nasty Gal. També va aparèixer a revistes com Swimsuit magazine. Es va fer molt famosa a Tumblr gràcies a una sessió de fotos amb Lucas Passmore. A l'abril de 2013 va aparèixer a la revista C-caps. També va aparèixer dues vegades a la revista Nextdoormodel el 2013 i el 2014. A l'estiu del 2014 va aparèixer en la campanya de natació per a Hurley i el juliol de 2014 va aparèixer a la campaña de Penta Water. L'agost de 2014 va desfilar per primera vegada per la marca Sàhara Ray Swim a Los Àngeles. A l'octubre 2014 va signar amb Chic a Austràlia, també aquest mes se li va proposar participar en la campanya per Calvin Klein per promoure la campanya #MyCalvins. Actualment acumula més de 4,3 milions de seguidors a Instagram. Les seves fotografies barregen llocs paradisíacs amb fotos amb la seva parella, Jay Alvarez i fotos amb Bikini, han fet que Alexis Ren sigui una de les models més conegudes i més sol·licitada per les marques.

## Vida personal

Va tenir una relació amb Jay Alvarez, que va finalitzar durant el 2016. Té 3 germanes i un germà. La seva mare va morir de càncer el 2014. És amiga de personatges públics com Bryant Eslava.

## Referències

* ↑ Rabasa, David «Alexis Ren, un pasado duro silenciado por las redes». La Vanguardia, 26-08-2017 [Consulta: 23 novembre 2017].
* ↑ Eguizabal, Maitane. «¿Aún no sabes quién es la modelo del momento?, Instagram te lo cuenta: Alexis Ren». Trendencias, 29-06-2015. [Consulta: 23 novembre 2017].
* ↑ Maestro, Laura. «Jay Alvarrez y Alexis Ren o cómo vivir del amor en Instagram». Revista Glamour, 02-01-2016. [Consulta: 23 novembre 2017].

## Enllaços externs

* Alexis Ren a Instagram
* Alexis Ren a Nous Models Arxivat 2016-02-08 a Wayback Machine.
* Alexis Ren a Facebook
# Santa Maria de Molig

Santa Maria de Molig és l'església parroquial romànica, del poble i comuna de Molig, a la comarca del Conflent, de la Catalunya del Nord.

## Història

La primera menció coneguda de l'església és del 1024, tot i que el lloc i la vall de Molig ho són ja des del 844. Apareix en una escriptura de donació del prevere Duran a l'abadia de Sant Martí del Canigó, en la qual a l'hora de delimitar les donacions cita ipso exio qui vadis ad Sancta Maria. Torna a ser esmentada poc després, en el testament del comte Guifré II de Cerdanya, quan entre les condicions que estableix, diu que l'església de Molig ha de ser infeudada a Berenguer de So. El 1281 torna a ser esmentada l'església de Sancte Marie de Moliglio.

## L'edifici

El temple actual és d'una nau única amb dues capelles laterals que sembla de finals del segle xii o començaments del XIII, si hem de jutgar per la cornisa exterior. En el segle xiv o XV, el senyor de Molig traslladà la seva residència de Paracolls al nou castell de Molig, que construí repenjat en la paret sud de l'església. L'absis semicircular orientat a l'est fou remuntat el XIII o XIV per una torre rodona de defensa que, amb el temps, esdevindria el campanar del temple. Per entrar a l'església, els fidels havien de passar necessàriament pel pati del castell (útil, perquè en cas de setge l'església quedava dins del recinte fortificat.
El 1697 l'absis passà al costat oest i a l'anterior s'obrí una immensa porta (segurament perquè no calgués passar per l'interior del castell, protegida amb un porxo; el bell portal de granit d'estil romànic que s'hi pot veure potser procedeix de l'església primitiva. L'augment de població de la vila feu que al segle xix calgués allargar la nau. L'església conserva dues estatuetes barroques, una maredéu alletant i un sant Isidre Llaurador, patró dels pagesos des del 1622 (anteriorment ho havien estat sant Galderic i sant Nin i sant Non (els sants Abdó i Senén).
Cada any s'hi celebra un concert del Festival Pau Casals.

## Bibliografia

* Badia i Homs, Joan; Ponsich, Pere; Ramos i Martínez, Maria-Lluïsa. «Molig: Santa Maria de Molig». A: La Cerdanya, el Conflent. Barcelona: Fundació Enciclopèdia Catalana, 1995 (Catalunya romànica. Volum VII). ISBN 84-77399-51-4.
* Becat, Joan. «88 - Molig». A: Atles toponímic de Catalunya Nord. I. Aiguatèbia - Montner. Perpinyà: Terra Nostra, 2015 (Biblioteca de Catalunya Nord, XVIII). ISBN ISSN 1243-2032.
* Gavín, Josep M. «Conf 83. Santa Maria de Molig». A: Capcir - Cerdanya - Conflent - Vallespir - Rosselló. Barcelona: Arxiu Gavín, 1978 (Inventari d'esglésies, 3*). ISBN 84-85180-12-7.
* Ponsich, Pere; Lloret, Teresa; Gual, Raimon. «Molig». A: Vallespir, Conflent, Capcir, Baixa Cerdanya, Alta Cerdanya. Barcelona: Fundació Enciclopèdia Catalana, 1985 (Gran Geografia Comarcal de Catalunya, 15). ISBN 84-85194-60-8.

## Enllaços externs

* L'església a la plana de l'ajuntament (francès)
* Fotografia Arxivat 2021-08-16 a Wayback Machine. (francès)
# Opiliàcies

Opiliaceae és una família de plantes amb flors que s'inclou en l'ordre Santalals. Consta de 10 gèneres i es troba en els boscos tropicals. Diverses de les seves espècies són plantes paràsites.
Són arbres de fulles persistents, arbusts o lianes moltes d'elles paràsites de les arrels. El fruit és una drupa amb una llavor grossa amb l'embrió cònic i petit, conté un abundant endosperma oleaginós.

## Gèneres

| Agonandra Cansjera Champereia Gjellurupia Lepionurus | Melientha Opilia Pentarhopalopilia Rhopalopilia Urobotrya |

## Referències

* ↑ «Opiliàcia». Tropicos.org. Missouri Botanical Garden: Flora de Nicaragua. [Consulta: 20 febrer 2010].

## Bibliografia

* Fl. Guat. 24(4): 86–87. 1946; Fl. Pan. 47: 291–292. 1960; L.O. Williams. The Agonandras of Mexico and Central America. Ciencia (Mexico) 24: 227–228. 1966; W. Burger. Opiliaceae. In: Fl. Costaricensis. Fieldiana, Bot., n.s. 13: 27–29. 1983; P. Hiepko. Opiliaceae. Fl. Malesiana, ser. 1, 10: 31–52. 1984; P. Hiepko. 103. Opiliaceae. Fl. Guianas, Ser. A, Phanerogams 14: 36–39. 1993.

## Enllaços externs

* Opiliaceae Arxivat 2006-02-08 a Wayback Machine. in L. Watson and M.J. Dallwitz (1992 onwards). The families of flowering plants Arxivat 2007-01-03 a Wayback Machine.: descriptions, illustrations, identification, information retrieval. Version: 2nd June 2006. http://delta-intkey.com Arxivat 2007-01-03 a Wayback Machine.
* Opiliaceae at Parasitic Plants
* NCBI Taxonomy Browser
# Aldo Montano (tirador d'esgrima, 1910)

* No s'ha de confondre amb Mario Aldo Montano o Aldo Montano (tirador d'esgrima, 1978).
Aldo Montano (Liorna, 23 de novembre de 1910-ibidem, 2 de setembre de 1996) va ser un esportista italià que va competir en esgrima, especialista en la modalitat de sabre.
Va participar en dos Jocs Olímpics d'Estiu els anys 1936 i 1948, i hi va obtenir dues medalles, argent a Berlín 1936 i argent a Londres 1948. Va guanyar vuit medalles en el Campionat Mundial d'Esgrima entre els anys 1934 i 1950.

## Palmarès internacional

Jocs Olímpics :
| Any | Lloc | Medalla | Prova |
| 1936 | Berlín ( Alemanya) | 2 | Sabre per equips |
| 1948 | Londres ( Regne Unit) | 2 | Sabre per equips |
| Campionat del món ||||
| Any | Lloc | Medalla | Prova |
| 1934 | Varsòvia ( Polònia) | 2 | Sabre per equips |
| 1935 | Lausana ( Suïssa) | 2 | Sabre per equips |
| 1937 | París ( França) | 2 | Sabre per equips |
| 1938 | Piešťany ( Txecoslovàquia) | 1 | Sabre individual |
| 1938 | Pieštany ( Txecoslovàquia) | 1 | Sabre per equips |
| 1947 | Lisboa ( Portugal) | 1 | Sabre individual |
| 1947 | Lisboa ( Portugal) | 1 | Sabre per equips |
| 1950 | Montecarlo ( Mònaco) | 1 | Sabre per equips |

## Referències

* ↑ «Fencing World Championships (1921-2011)». Pàg. del Comitè Olímpic dels Estats Units (anglès)
# Creu de terme del cementiri de Castellgalí

La Creu de terme del cementiri de Castellgalí és una obra del municipi de Castellgalí (Bages) inclosa en l'Inventari del Patrimoni Arquitectònic de Catalunya.

## Descripció

Es tracta d'una creu llatina, de ferro, de braços amb els extrems acabats amb formes lobulades. A la creuera sembla disposar d'un medalló circular amb un tetralòbul trepanat al centre i raigs lluminosos simulats en els vèrtex. La creu corona una columna, també de ferro, realitzada seguint un patró modular repetit en quatre trams. Cada tram està separat pel següent per una motllura decorativa. El tram inferior fa de base, és més ample i sembla decorat amb elements vegetals estilitzats. Els trams superiors presenten la superfície estriada. La columna dona un aspecte final de balustre. Reposa sobre una base circular, de pedra, de poca alçada.

## Història

En un primer moment aquesta creu havia estat ubicada a la Plaça de Catalunya, davant la porta lateral de l'església de St. Miquel. En ampliar l'església, el 1897, es va creure oportú traslladar-la al nou cementiri municipal.

## Referències

* 1 2 «Creu de terme del cementiri de Castellgalí». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 18 novembre 2015].
# South Greensburg

South Greensburg és una població dels Estats Units a l'estat de Pennsilvània. Segons el cens del 2000 tenia 2.280 habitants.

## Demografia

Segons el cens del 2000, South Greensburg tenia 2.280 habitants, 1.048 habitatges, i 630 famílies. La densitat de població era de 1.189,6 habitants/km².
Dels 1.048 habitatges en un 22,7% hi vivien nens de menys de 18 anys, en un 49,3% hi vivien parelles casades, en un 7,3% dones solteres, i en un 39,8% no eren unitats familiars. En el 35,8% dels habitatges hi vivien persones soles el 18,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,17 i el nombre mitjà de persones que vivien en cada família era de 2,83.
Per edats la població es repartia de la següent manera: un 18,1% tenia menys de 18 anys, un 6,1% entre 18 i 24, un 29,8% entre 25 i 44, un 24,4% de 45 a 60 i un 21,5% 65 anys o més.
L'edat mediana era de 43 anys. Per cada 100 dones de 18 o més anys hi havia 83 homes.
La renda mediana per habitatge era de 32.540$ i la renda mediana per família de 47.607$. Els homes tenien una renda mediana de 32.097$ mentre que les dones 25.896$. La renda per capita de la població era de 17.910$. Entorn del 2,7% de les famílies i el 5,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- South Greensburg». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
* ↑ «Geographic Comparison Table- South Greensburg». American Fact Finder. Oficina del Cens dels Estats Units, 12-01-2010.
# Seattle Seahawks

Els Seattle Seahawks (en català Falcons Marins de Seattle) són una franquícia de futbol americà professional de la NFL de la ciutat de Seattle (Washington).
Són membres de la Divisió Oest de la Conferència Nacional (National Football Conference) (NFC) en la National Football League (NFL). El seu estadi és el CenturyLink Field i els seus colors són el blau marí, el verd i el blanc.

## Història

Aquest equip es va fundar com una de les dues franquícies d'expansió de la lliga del 1976 juntament amb els Tampa Bay Buccaneers. És actualment l'únic equip que ha jugat partits oficials en les dues conferències, en la Conferència Nacional (NFC) (a on juga ara) i en la Conferència Americana (AFC) (a on va començar a jugar). Va canviar de Conferència el 2002 en la inauguració del seu nou estadi, el modern CenturyLink Field, per l'expansió de la lliga en una nova franquícia, els Houston Texans.
Els Seahawks van jugar una final de la Super Bowl, però van ser derrotats pels Pittsburgh Steelers en la Super Bowl XL de 2006. Van guanyar un campionat de conferència el 2005 i sis campionats de divisió, dos en la Conferència Americana (1988 i 1999) i quatre en la Conferència Nacional (2004, 2005, 2006 i 2007).

## Palmarès

- Superbowl 2013
-Campionats de Conferència (1)
* NFC: 2005, 2013, 2014
-Campionats de Divisió (6)
* AFC Oest: 1988, 1999
* NFC Oest: 2004, 2005, 2006, 2007, 2013, 2014, 2015, 2016, 2018, 2019

## Enllaços externs

* Seattle Seahawks - Lloc web oficial
* Seahawks History – Sports Encyclopedia
* Online Encyclopedia of Washington State History – Origins of Seattle Seahawks franchise
# Ovella negra

* Per a altres significats, vegeu «ovella».
Ovella negra és un modisme que descriu un membre diferent i poc respectable d'un grup, especialment dins d'una família. El terme es relaciona generalment amb aspectes negatius, com per exemple rebel·lia. Deriva de la presència indesitjable i poc comuna d'individus de llana negra en ramats d'ovelles, cosa que no era bo per al criador, ja que la llana de les ovelles no era cotitzada en el mercat.

## Cultura popular

El terme té el seu origen de les ovelles negres que neixen ocasionalment en una família d'ovelles blanques, a causa d'un procés genètic de gens recessius. Les ovelles negres no eren ben cotitzades en el mercat. En Anglaterra durant els segles xviii i xix, el color negre de les ovelles era vist com una marca del diable.
En l'ús modern, l'expressió ha perdut part de les seves connotacions negatives, i el terme se li atorga usualment al membre d'un grup que posseeix característiques diferents als seus companys.

### Origen biològic

En el cas de les ovelles, ser blanques no és per albinisme sinó pel gen dominant, que determina el color de l'individu. Com a resultat, en les ovelles negres predomina el gen recessiu, i si una ovella blanca i un moltó blanc són pares d'un xai negre, tots dos han de ser heterozigots pel que fa al negre, de manera que hi ha un 25% de possibilitats que la cria sigui negra. Un estudi recent realitzat per la Universitat d'Agricultura de Noruega i per la Universitat d'Oregon ha determinat que el color negre es genera per un lel ED present al moment de la concepció.

## Altres usos

En psicologia, l'"efecte de l'ovella negra" es refereix a la tendència d'un grup de tractar o avaluar a un membre de la seva pròpia societat en una forma més severa, basant-se en un comportament negatiu per part de l'individu.

## Vegeu també

* L'aneguet lleig
* Boc expiatori
* Cap de turc

## Referències

* ↑ negra&tipusCerca=cerca.tot Ovella negra a Optimot
* 1 2 American Heritage Dictionary of idioms [Consulta: 29 desembre 2008].
* ↑ Sykes, Christopher Simon. Black Sheep. Nova York: Viking Press, 1983, p. 11. ISBN 0-670-17276-6.
* ↑ «The American Heritage Dictionary of idioms». Houghton Mifflin Company, 01-04-2008. [Consulta: 29 desembre 2008].
* ↑ Molecular and pharmacological characterization of Dominant black coat color in sheep. 10. Springer New York, gener de (Print) 1432-1777 (Online), p. 39-43.
* ↑ Black sheep effect Psychology Lexicon. Consultat el 29 de desembre de 2008.

## Enllaços externs

* L'efecte de l'ovella negra. 18. Science Direct, p. 287-292. DOI 10.1002/ejsp.2420180308.
# Alceste (Händel)

Alceste (títol original en , en català Alceste), Händel-Werke-Verzeichnis 45, és una mascarada en quatre actes composta el 1750 per Georg Friedrich Händel sobre un llibret en de Tobias Smollett. Es va estrenar el maig 1750.

## Referències

* ↑ «Dades de l'òpera» (en alemany). Operone. [Consulta: 13 agost 2018].
Òperes de Georg Friedrich Händel :
Almira (1705)
Florindo (1708)
Rodrigo (1707)
Agrippina (1709)
Rinaldo (1711)
Il pastor fido (1712)
Silla (1713)
Teseo (1713)
Amadigi di Gaula (1715)
Acis and Galatea (1718)
Radamisto (1720)
Muzio Scevola (1721)
Floridante (1721)
Ottone (1723)
Flavio (1723)
Giulio Cesare (1724)
Tamerlano (1724)
Rodelinda (1725)
Scipione (1726)
Alessandro (1726)
Admeto (1727)
Riccardo Primo (1727)
Siroe (1728)
Tolomeo (1728)
Lotario (1729)
Partenope (1730)
Poro (1731)
Ezio (1732)
Sosarme (1732)
Orlando (1733)
Arianna in Creta (1734)
Oreste (1734)
Ariodante (1735)
Alcina (1735)
Atalanta (1736)
Arminio (1737)
Giustino (1737)
Berenice (1737)
Alessandro Severo (1738)
Faramondo (1738)
Serse (1738)
Giove in Argo (1739)
Imeneo (1740)
Deidamia (1741)
Semele (1744)
Alceste (1750) :
Oratoris de Georg Friedrich Händel :
Il trionfo del Tempo e del Disinganno (1707)
La resurrezione (1708)
Brockes Passion (1715)
Esther (1732)
Deborah (1733)
Athalia (1733)
Alexander's Feast (1736)
Il trionfo del Tempo e della Verità (1737)
Saul (1738)
Israel in Egypt (1738)
L'Allegro, il Penseroso ed il Moderato (1740)
El Messies (1741)
Samson (1741)
Semele (1743)
Joseph and his Brethren (1743)
Hercules (1744)
Belshazzar (1744)
Occasional Oratorio (1746)
Judas Maccabaeus (1746)
Joshua (1747)
Alexander Balus (1747)
Susanna (1748)
Solomon (1748)
Theodora (1749)
The Choice of Hercules (1750)
Jephtha (1751)
The Triumph of Time and Truth (1757) :
Cantates de Georg Friedrich Händel :
Ero e Leandro (1707)
Clori, Tirsi e Fileno (1707)
Aci, Galatea e Polifemo (1708)
Dalla guerra amorosa (1709)
Apollo e Dafne (1710)
Ode for the Birthday of Queen Anne (1713)
Ode for St. Cecilia's Day (1739) :
# Paredes (Conca)

Paredes, també conegut com a Paredes de Melo, és un municipi de la província de Conca a la comunitat autònoma de Castella-La Manxa.

## Demografia

Evolució demogràfica :
| 1991 | 1996 | 2001 | 2004 | 2007 |
| 76 | 75 | 79 | 84 | 127 |

## Administració

Llista d'alcaldes des de les eleccions democràtiques de 1979 :
| Període | Nom de l'alcalde/-essa | Partit polític | Data de possessió |
| 1979 - 1983 | Tomás Torrecilla | AP | 19/04/1979 |
| 1983 - 1987 | Tomás Torrecilla | AP | 28/05/1983 |
| 1987 - 1991 | Arturo Moreno Botija | AP | 30/06/1987 |
| 1991 - 1995 | Arturo Moreno Botija | PP | 15/06/1991 |
| 1995 - 1999 | María del Mar Torrecilla Botija | PP | 17/06/1995 |
| 1999 - 2003 | María del Mar Torrecilla Botija | PP | 03/07/1999 |
| 2003 - 2007 | María del Mar Torrecilla Botija | PP | 14/06/2003 |
| 2007 - 2011 | Juan Jose Moya Gomez | PP | 16/06/2007 |
| 2011 - 2015 | n/d | n/d | 11/06/2011 |
| 2015 - 2019 | n/d | n/d | 13/06/2015 |
| 2019 - 2023 | n/d | n/d | 15/06/2019 |
| Des del 2023 | n/d | n/d | 17/06/2023 |

## Referències

Viccionari
# CyberTiger

CyberTiger és un videojoc de golf que mostra el golfista professional, Tiger Woods, per la Nintendo 64, PlayStation i Game Boy Color llançat el 2000.

## Enllaços externs

* (anglès) El videojoc a Arxivat 2007-06-23 a Wayback Machine. MobyGames
# Taula de contingència

En estadística les taules de contingència s'utilitzen per registrar i analitzar la relació entre dues o més variables, habitualment de naturalesa qualitativa (nominals o ordinals).
Suposem que es disposa de dues variables, la primera el sexe (home o dona) i la segona recull si l'individu és esquerrà o dretà. S'ha observat aquesta parella de variables en una mostra aleatòria de 100 individus. Es pot emprar una taula de contingència per expressar la relació entre aquestes dues variables, de la manera següent:
| | Dretà | Esquerrà | TOTAL |
| Home | 43 | 9 | 52 |
| Dona | 44 | 4 | 48 |
| TOTAL | 87 | 13 | 100 |
Les xifres a la columna de la dreta i en la fila inferior reben el nom de freqüències marginals i la xifra situada a la cantonada inferior dreta és el gran total.
La taula ens permet veure d'un cop d'ull que la proporció d'homes destres és aproximadament igual a la proporció de dones destres. No obstant això, ambdues proporcions no són idèntiques i la significació estadística de la diferència entre elles pot ser avaluada amb la prova χ ² de Pearson, en el supòsit que les xifres de la taula són una mostra aleatòria d'una població. Si la proporció d'individus en cada columna varia entre les diverses files i viceversa, es diu que hi ha associació entre les dues variables. Si no hi ha associació es diu que les dues variables són independents .
El grau d'associació entre dues variables es pot avaluar emprant diferents coeficients: el més simple és el coeficient phi que es defineix per
on χ $^2$ es deriva del test de Pearson, i N és el total d'observacions-el gran total-. Φ pot oscil·lar entre 0 (que indica que no hi ha associació entre les variables) i infinit. A diferència d'altres mesures d'associació, el coeficient Φ de Cramer no està acotat.

## Estudi de diferència de proporcions

Hi ha situacions en què tenim probabilitats d'èxit properes al zero o de l'un a on les proporcions poden ser poc il·lustratives sobre el comportament dins dels grups. Per exemple:
* Si π1 = 0,01 π2 = 0.001
* Si π1 = 0,41 π2 = 0.401
Anem a definir el risc relatiu com r = π1/π2
Per als exemples anteriors:
r = 0.01/0.001 = 10
r = 0.41/0.401 = 01/02
En el primer cas l'èxit dins dels grups és 10 vegades més gran que en l'altre.
Si X i Y independents --> π1 = π2 amb el qual el seu risc relatiu és r = π1/π2 = 1
Ara bé, com estimar r ?
R '= p1/p2
En l'exemple de més amunt:
r '= (43/52)/(44/48) = 0902 --> la proporció d'èxit (dretà) dins de les dones és al voltant d'un 10% més gran que dins del grup dels homes.

## Referències

* ↑ Tabla de contingencia. Dicenlen (castellà)
* ↑ «▷ ¿Qué son las tablas de contingencia? (ejemplos)» (en castellà), 08-12-2021. [Consulta: 27 gener 2022].
* ↑ Contingency Table. MathWorld (anglès)
* ↑ «What does contingency table mean?». [Consulta: 30 gener 2022].
* ↑ «Marginal Frequencies» (en anglès americà). [Consulta: 19 febrer 2022].
* ↑ «Using Contingency Tables to Calculate Probabilities» (en anglès americà), 15-02-2021. [Consulta: 19 febrer 2022].
* ↑ «Tutorial: Pearson's Chi-square Test for Independence». [Consulta: 19 febrer 2022].

## Enllaços externs

* Interactive Contingency Table. Revoledu (anglès)
# Seattle Sounders

«Seattle Sounders» té aquests significats:
* Seattle Sounders (NASL) (1974-1983), club de futbol de la North American Soccer League
* Seattle Sounders (USL) (1994-2008), club de futbol de la United Soccer Leagues
* Seattle Sounders FC (2009-), club de futbol de la Major League Soccer
# Otrada (Sakhalín)

* Per a altres significats, vegeu «Otrada».
Otrada (en rus: Отрада) és un poble de l'óblast de Sakhalín, a l'Extrem Orient de Rússia, que en el cens del 2010 tenia 142 habitants.

## Referències

* ↑ Всероссийская перепись населения 2010 года. Сахалинская область. Численность населения городских округов, муниципальных районов, городских и сельских поселений, городских населённых пунктов, сельских населённых пунктов Arxivat 2014-08-10 a Wayback Machine. (en rus).